Krister Teräsvuori

Krister Allan Teräsvuori, lempinimi KrisuElokuvassa Rööperi käytetään muotoa Krisu, lähde:  tai Crisu); (s. 1942, kadonnut 1984) oli suomalainen liikemies ja rikollinen. 

Hän teki omaisuusrikoksia ja harjoitti pimeää viinanmyyntiä ensin Suomessa Helsingin Punavuoressa ja myöhemmin Ruotsissa. Siellä hän siirtyi huumekauppaan ja alkoi käyttää itsekin huumeita. Hän saattoi joutua henkirikoksen uhriksi. Elokuvassa Rööperi Teräsvuorta esittää Peter Franzén.

Toimintaa Ruotsissa
Teräsvuori toimi Ruotsissa amfetamiinin myyjänä Pekka Jylhälahden organisoimassa huumekaupassa keväästä 1968 lähtien.Koskinen 1997, 54 käyttää Jylhälahdesta muunnettua nimeä Hyvälahti, vrt. Nykänen & Sjöberg 2005, Henkilöt-lukua. Kauppaan liittyen hänellä oli reviirikiistoja myöhemmin Olof Palmen murhasta epäillyn Christer Petterssonin kanssa.Nykänen & Sjöberg 2005, s. 120 Ruotsiin Teräsvuori oli siirtynyt muiden rööperiläisten alkoholin salakauppiaiden vanavedessä.

Yhdessä Tom Sjöbergin kanssa Teräsvuorella oli Helsingissä yhteiskäytössä auto, joka päätyi kolmannen henkilön tekemän kassakaappivarkauden keikka-autoksi. Epäilysten kohdistuessa heihin Sjöberg siirtyi Ruotsiin vuoden 1967 alussa, kun taas Teräsvuori joutui syytetyksi ja sai vuoden tuomion, josta kärsi puolet. Myös Teräsvuori muutti Ruotsiin kesällä 1967. Jo aiemmin he olivat selvittäneet mahdollisuuksia laittomaan alkoholimyyntiin Ruotsissa.Nykänen & Sjöberg 2005, s. 21, 95–98, 104

Vangitseminen ja alamäki Suomessa
Helsingissä amfetamiinikauppaa tehtiin rikollisten suosimassa Kukkopilli-nimisessä ravintolassa Lönnrotinkadulla. Siellä poliisit löysivät Teräsvuoren hallusta Kosti Kustaa Kartiokarin järjestämiä itsetäytettyjä ampulleja eli koukkunokkia. Hän sekä käytti itse, että käytön rahoittaakseen välitti amfetamiinia.Nordman & Nykänen 1991, s. 35–36

Teräsvuori säilytti varastoaan omalla nimellään vuokratussa Helsingin Suomalaisen Säästöpankin Fredrikinkadun konttorin tallelokerossa n:o 128. Pitkään häntä seurattuaan poliisi pidätti hänet lokerolla käynnin yhteydessä, ja hänet tuomittiin kahdeksi vuodeksi vankeuteen. Lokerossa oli pidätyshetkellä 1 300 grammaa eli 13 "hektoa" amfetamiinia.Nordman & Nykänen 1991, s. 35–36;Koskinen 1997, s. 52–54

Teräsvuori sai selville hänet paljastaneen henkilön ja tavattuaan tämän myöhemmin ravintola Kukkopillissä kertoman mukaan syötti tälle kukat maljakosta, koska "vasikat syö ruohoa". Vasikka on ilmiantajan slanginimitys.Nykänen & Sjöberg 2005, s. 142 Teräsvuorta pidettiin jopa eräiden poliisien silmin "pätevänä" ja merkittävänä tukkutason välittäjänä Kartiokarin organisaatiossa.Nykänen & Sjöberg 2005, s. 142–143 Ajan kuluessa uhkapelin harrastaminen ja lisääntynyt huumeidenkäyttö tekivät vähitellen lopun hänen asemastaan.Nykänen & Sjöberg 2005, 143–144

Vuonna 1983 hänen tyttärensä kuoli ja hänet itsensä pahoinpideltiin Helsingin Lassilassa. Pahoinpitelyn seurauksena hän ilmeisesti osittain menetti muistinsa ja alkoi pelätä eräitä entisiä kumppaneitaan.Nordman & Nykänen 1991, 36;Nykänen & Sjöberg 2005, s. 144, 146

Katoaminen
Tom Sjöbergin mukaan Teräsvuori katosi kesällä 1984 kuukausi samaan ystäväpiiriin kuuluneen Paavo Nurmen kuoleman jälkeen. Hänet nähtiin tiettävästi viimeksi Urho Kukkamaan seurassa Porvoonpuistossa, Helsingissä.Nykänen 2004, 126; Nordman & Nykänen 1991, s. 36 Kukkamaa soitti Sjöbergille yöllä kertoen Teräsvuoren lähteneen äkkiä Ruotsiin. Myöhemmin Kukkamaa varoitti Sjöbergiä kertomasta tästä soitostaan poliisille.Nykänen & Sjöberg 2005, s. 151–152 Kukkamaan ohella Teräsvuoren katoamiseen on liitetty epäiltynä ns. Villingin piirityksestä tunnettu Ervo "Snobi" Jokinen.Nykänen & Sjöberg 2005, s. 148Nykänen 2004, s. 126Villingin piirityksestä: . Jokisesta käytetään artikkelissa nimeä Snifty.Katoamisajankohdasta on erilaisia arvioita vuosien 1983 (Nordman & Nykänen 1991, 36) ja 1985 (Koskinen 1997, 54) välillä.

Lähteet 



 }


 Viitteet 

Luokka:Suomalaiset rikolliset
Luokka:Suomalaiset kadonneet henkilöt
Luokka:Vuonna 1942 syntyneet
Luokka:Kuolinvuosi tuntematon